

APSTIPRINĀTI

ar Ādažu novada pašvaldības domes

2024. gada 30. maija sēdes lēmumu

(protokols Nr. 13 § 34)

SAISTOŠIE NOTEIKUMI

Ādažos, Ādažu novadā

2024. gada 30. maijā **Nr. 27/2024**

**Grozījumi Ādažu novada pašvaldības 2021. gada 24. novembra saistošajos noteikumos Nr. 37/2021 “Par nekustamā īpašuma nodokļa atvieglojuma piešķiršanu Ādažu novadā”**

*Izdoti saskaņā ar*

 *likuma “Par nekustamā īpašuma nodokli” 5. panta 1.¹ daļu, trešo un ceturto daļu*

Izdarīt Ādažu novada pašvaldības 2021. gada 24. novembra saistošajos noteikumos Nr. 37/2021 “Par nekustamā īpašuma nodokļa atvieglojuma piešķiršanu Ādažu novadā" (Latvijas Vēstnesis, 2021., Nr. 249., 252A) šādus grozījumus:

1. Izteikt 5.punktu šādā redakcijā:

“5. Saimnieciskās darbības veicējs, kurš veic saimniecisko darbību nekustamā īpašumā, par kuru tiek pieprasīts atvieglojums, noteikumos īpaši atrunātajos gadījumos, saņem NĪN atvieglojumu kā *de minimis* atbalstu*,* ievērojot Eiropas Savienības Komisijas 2023. gada 13. decembra regulas Nr. 2023/2831 par Līguma par Eiropas Savienības darbību 107. un 108. panta piemērošanu *de minimis* atbalstam (turpmāk – Regula Nr. 2023/2831) nosacījumus. Pašvaldība veic atbalsta pretendenta izvērtēšanu atbilstoši Komisijas regulas Nr.2023/2831 nosacījumiem uz atbalsta piešķiršanas brīdi. Par *de minimis* atbalsta piešķiršanas brīdi uzskata maksāšanas paziņojuma par NĪN nodokli izdošanas datumu. *De minimis* atbalstu ar Regulu Nr. 2023/2831 piešķir līdz 2031.gada 30.jūnijam.

1. Izteikt 5.1 punktu šādā redakcijā:

“5.1 Atbilstoši Regulas Nr. 2023/2831 6. panta 3. un 7. punktam, saimnieciskās darbības veicējs visus ar *de minimis* atbalsta piešķiršanu saistītos datus glabā 10 (desmit) gadus no tā piešķiršanas dienas, bet Ādažu novada pašvaldība – 10 (desmit) gadus no pēdējā atbalsta piešķiršanas dienas šo noteikumu ietvaros.”

1. Izteikt 11.1. apakšpunktu šādā redakcijā:

“11.1. Atvieglojumus var piešķirt, ievērojot Regulas Nr.2023/2831 1. panta 1. punktā minētos nozaru un darbību ierobežojumus;”

1. Izteikt 12. punktu šādā redakcijā:

 “12. Ja saimnieciskās darbības veicējs vienlaikus darbojas vienā vai vairākās nozarēs, kas minētas 11.1.–11.3. apakšpunktā (t.i. Regulas Nr.2023/2831 1.panta 1.punkta a), b), c) un d) apakšpunktā minētajās nozarēs), atbalstu drīkst piešķirt tikai tad, ja atbalsta pretendents nodrošina šo nozaru darbību vai uzskaites nodalīšanu, lai saskaņā ar Regulas Nr.2023/2831 1.panta 2.punktu darbības izslēgtajās nozarēs negūst labumu no *de minimis* atbalsta, ko piešķir saskaņā ar noteikumiem.”

1. Izteikt 29. punktu šādā redakcijā:

“29. Daudzdzīvokļu māju dzīvokļu īpašnieki – saimnieciskās darbības veicēji, *de minimis* atbalsta uzskaites sistēmā sagatavo un apstiprina Ministru kabineta 2018. gada 21. novembra noteikumos Nr. 715 "Noteikumi par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem" minēto informāciju un 1 (viena) mēneša laikā no akta par objekta nodošanu ekspluatācijā vai apliecinājuma kartes ar būvvaldes atzīmi par būvdarbu pabeigšanu (turpmāk – akts) parakstīšanas iesniedz pašvaldībai sistēmā sagatavotās veidlapas izdruku vai rakstiski paziņo pašvaldībai sistēmā izveidotās un apstiprinātās veidlapas identifikācijas numuru. Šajā punktā noteiktās prasības neievērošanas gadījumā pašvaldība NĪN atvieglojumus nepiešķirs.”

1. Izteikt 33.6 apakšpunkta pirmo teikumu šādā redakcijā:

“33.6. Piešķirot *de minimis* atbalstu, Ādažu novada pašvaldība pārbauda, vai plānotais *de minimis* atbalsts kopā ar iepriekšējos trīs gados, skaitot no atbalsta piešķiršanas dienas, piešķirto *de minimis* atbalstu viena vienota uzņēmuma līmenī nepārsniedz Regulas Nr.2023/2831 3.panta 2.punktā noteikto maksimālo *de minimis* atbalsta apmēru.”

1. Izteikt 33.7. apakšpunkta pirmo teikumu šādā redakcijā:

“NĪN maksātajam piešķirto *de minimis* atbalstu drīkst kumulēt ar citu *de minimis* atbalstu, tai skaitā attiecībā uz vienām un tām pašām attiecināmajām izmaksām, līdz Regulas Nr. 2023/2831 3. panta 2. punktā noteiktajam robežlielumam, kā arī drīkst kumulēt ar citu komercdarbības atbalstu, tai skaitā attiecībā uz vienām un tām pašām attiecināmajām izmaksām, ja kumulācijas rezultātā netiek pārsniegta attiecīgā maksimālā atbalsta intensitāte vai atbalsta summa, kāda noteikta komercdarbības atbalsta programmā, ad-hoc lēmumā vai Eiropas Komisijas lēmumā. *De minimis* atbalstu ar citu *de minimis* atbalstu par vienām un tām pašām izmaksām var apvienot, ja pēc atbalstu apvienošanas atbalsta vienībai vai izmaksu pozīcijai attiecīgā maksimālā atbalsta intensitāte nepārsniedz 100%.”

1. Izteikt 34.1. apakšpunktu šādā redakcijā:

“34.1. pirms iesnieguma iesniegšanas *de minimis* atbalsta uzskaites sistēmā persona sagatavo un apstiprina Ministru kabineta 2018. gada 21. novembra noteikumos Nr. 715 "Noteikumi par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem" minēto informāciju un iesniegumam pievieno sistēmā sagatavotās veidlapas izdruku vai norāda sistēmā izveidotās un apstiprinātās veidlapas identifikācijas numuru;”

1. Izteikt 42. punktu šādā redakcijā:

Gadījumā, ja tiek pārkāpti Regulas Nr. 2023/2831 nosacījumi, līdzfinansējuma saņēmējam ir pienākums atmaksāt pašvaldībai Projekta ietvaros saņemto nelikumīgo *de minimis* atbalstu kopā ar procentiem no līdzekļiem, kas ir brīvi no komercdarbības atbalsta, atbilstoši Komercdarbības atbalsta kontroles likuma IV vai V nodaļas nosacījumiem."

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

**PASKAIDROJUMA RAKSTS**

**Ādažu novada pašvaldības 2024. gada 30. maija saistošajiem noteikumiem Nr. 27/2024 “Grozījumi Ādažu novada pašvaldības 2021. gada 24. novembra saistošajos noteikumos Nr. 37/2021 “Par nekustamā īpašuma nodokļa atvieglojuma piešķiršanu Ādažu novadā””**

|  |
| --- |
| **Paskaidrojuma raksta sadaļas un norādāmā informācija** |
| 1. **Mērķis un nepieciešamības pamatojums**
	1. Grozījumi Ādažu novada pašvaldības 2021. gada 24. novembra saistošajos noteikumos Nr. 37/2021 “Par nekustamā īpašuma nodokļa atvieglojuma piešķiršanu Ādažu novadā" (turpmāk – SN Nr. 37/2021) veikti sakarā ar to, ka ir stājies spēkā jauns *de minimis* regulējums - Komisijas 2023.gada 13.decembra regula Nr.2023/2831 par Līguma par Eiropas Savienības darbību 107. un 108. panta piemērošanu *de minimis* atbalstam (turpmāk – Komisijas regula Nr.2023/2831)
	2. Lai nodrošinātu Komisijas regulas Nr.2023/2831 normu ievērošanu, SN Nr. 37/2021 ir veikti papildinājumi un precizējumi, kas lielākoties ir redakcionāli, aizstājot iepriekšējās - Eiropas Savienības Komisijas 2013. gada 18. decembra regulas 1407/20213 par Līguma par Eiropas Savienības darbību 107. un 108. panta piemērošanu *de minimis*atbalstam nosaukumu ar jauno Komisijas regulu Nr. 2023/2831. Vienlaicīgi SN Nr. 37/2021 tiek precizētas atsauces uz atsevišķiem Komisijas regulas Nr. 2023/2831 punktiem un apakšpunktiem, kā arī precizēts 33.6. apakšpunkts, lai tas atbilstu Komisijas regulai Nr. 2023/2831.
	3. Ievērojot Finanšu ministrijas 2024. gada 28. februāra skaidrojumā Nr. 7-4/18/630 “Par konkursa "Ādažu novada jauno uzņēmēju un remigrantu atbalsta konkurss 2024" nolikuma saskaņošanu” norādīto, ka Finanšu ministrija šobrīd izstrādā grozījumus Ministru kabineta 2018. gada 21. novembra noteikumos Nr. 715 “Noteikumi par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem”, dzēšot noteikumu 1. pielikumu, taču saglabājot iesniedzamo informāciju *de minimis* atbalsta uzskaites sistēmā pēc būtības, saistošo noteikumu 29. punkts un 34.1. apakšpunkts izteikti jaunā redakcijā, dzēšot atsauci uz minēto noteikumu 1. pielikumu.
 |
| 1. **Fiskālā ietekme uz pašvaldības budžetu**

 Lai nodrošinātu šo noteikumu izpildi, nav nepieciešami papildu resursi sakarā ar jaunu institūciju vai darba vietu veidošanu, kā arī esošo institūciju kompetences paplašināšanu. |
| 1. **Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī uz konkurenci**
2. Sociālā ietekme un ietekme uz uzņēmējdarbības vidi pašvaldības teritorijā – saistošo noteikumu mērķa grupas, uz kurām attiecināms saistošo noteikumu tiesiskais regulējums, ir fiziskas un juridiskas personas, kuras veic saimniecisko darbību un kurām ar SN Nr. 37/2021 grozījumiem piešķiramais atbalsts atbilst *de minimis* atbalstam.
3. Ietekme uz vidi – nav attiecināms.
4. Ietekme uz iedzīvotāju veselību – nav attiecināms.
	1. Ietekme uz konkurenci – noteikumiem nav ietekmes uz konkurenci.
 |
| 1. **Ietekme uz administratīvajām procedūrām un to izmaksām**
2. SN Nr. 37/2021 piemērošanas jautājumos personas var vērsties Ādažu novada pašvaldības Centrālās pārvaldes Grāmatvedības nodaļā.
3. Administratīvo procedūru izmaksas – nav paredzētas.
 |
| 1. **Ietekme uz pašvaldības funkcijām un cilvēkresursiem**

5.1. Noteikumu grozījumiem nav ietekmes uz pašvaldības funkcijām un cilvēkresursiem.5.2. Funkcijas izpildei nav paredzēti jauni pienākumi vai uzdevumi, netiek veidotas jaunas darba vietas vai likvidētas/reorganizētas esošās. |
| 1. **Informācija par izpildes nodrošināšanu**

Šo noteikumu izpildes nodrošināšanai nepieciešami resursi – tikai cilvēkresursi.  |
| 1. **Prasību un izmaksu samērīgums pret ieguvumiem, ko sniedz mērķa sasniegšana**

Šie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai un pašvaldības izraudzītie līdzekļi ir piemēroti leģitīma mērķa sasniegšanai, un pašvaldības rīcība ir atbilstoša. |
| 1. **Izstrādes gaitā veiktās konsultācijas ar privātpersonām un institūcijām**
2. Šo noteikumu izstrādes procesā nenotika atsevišķas konsultācijas ar sabiedrības pārstāvjiem (tostarp biedrībām, nodibinājumiem, apvienībām, u.tml.).
3. Konsultācijām tika izmantots šāds sabiedrības līdzdalības veids: pēc šo noteikumu izskatīšanas domes Attīstības komitejā, tie tika publicēti pašvaldības oficiālajā tīmekļvietnē www.adazunovads.lv, kā arī informācija par projektu tika publicēta sociālajā tīklā - pašvaldības *Facebook* kontā, lai sasniegtu mērķgrupu, kā arī noskaidrotu pēc iespējas plašākas sabiedrības viedokli..
4. Publikācijā noteiktajā termiņā no 2024. gada 25. marta līdz 10. aprīlim, priekšlikumi netika saņemti.
5. Pēc saistošo noteikumu projekta izskatīšanas domes Attīstības komitejā un sabiedrības viedokļa noskaidrošanas tas tika nosūtīts Finanšu ministrijai saskaņošanai. Finanšu ministrija 2024. gada 21.maija vēstulē Nr. 7-4/18/1533 “Par nekustamā īpašuma nodokļa atvieglojuma piešķiršanu Ādažu novadā saistošo noteikumu projektu” norāda, ka atbilstoši Komercdarbības atbalsts kontroles likuma 9.panta pirmās daļas 1.punktam ir veikusi noteikumu projekta sākotnējo izvērtējumu un, ņemot vērā, ka noteikumu projekts kopumā ir sagatavots, ievērojot atbilstošā komercdarbības atbalsta regulējuma normas, neiebilst pret tā apstiprināšanu.
6. Cita veida saziņa un konsultācijas nav notikušas.
 |

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU